İbrahim Əhmədov

İbrahim Seyfulla oğlu Əhmədov () — Sovet ordusunun azərbaycanlı tank qoşunları general-mayoru. O, həmçinin Azərbaycan SSR Ali Sovetinin (9–10-cu çağırış) deputatı olmuşdur.

 Həyatı 
İbrahim Seyfulla oğlu Əhmədov 21 may 1927-ci ildə Qroznı şəhərində anadan olmuşdur. 1941–44-cü illərdə Bakı dəmiryolu məktəbində oxumuşdur. 1944 ildən sovet ordusu sıralarında xidmətdə olmuşdur.

Kiyev Hərbi Tank Məktəbini bitirdikdən (1948) sonra rota, polk komandirliyindən batalyon, polk və diviziya qərargahının rəisliyinə qədər yüksəlmişdir. R. Y. Malinovski ad. Zirehli Tank Qoşunları Akademiyasını (1956), Ali zabitlər kursunu (1968), M. V. Frunze ad. Hərbi Akademiya yanında Ali komanda heyəti kursunu bitirmişdir(1969). 1972 ilin yanvar–avqust aylarında Misirdə hərbi müşavir işləmişdir. Azərbaycan SSR Orduya, Aviasiyaya və Donanmaya Könüllü Yardım Cəmiyyəti MK-nın sədri (1972–90), SSRİ OADKYC Rəyasət Heyətinin üzvü (1977), Azərbaycan SSR Ali Sovetinin (9–10-cu çağırış) deputatı, Qarabağda müharibə gedən zaman Azərbaycan Respublikası Müdafiə Nazirliyində müşavir, baş müşavir, Hərbi hazırlıq idarəsinin rəisi və Baş Qərargah rəisinin müavini idi (1991–93). 1993-cü ildə hərbi xidmətdən tərxis edilmiş, ömrünün sonunadək silahlı qüvvələrin Respublika Veteranlar Şurasında gənclərin hərbi-vətənpərvərlik tərbiyəsi ilə məşğul olmuşdur.

"Qırmızı əmək bayrağı" ordeni, "Qırmızı Ulduz" ordeni, eləcə də 1 xarici ordenlə (Misir) və 14 xarici medalla (Bolqarıstan, Monqolustan, Kuba və b.) təltif edilmişdir.

İbrahim Əhmədov 10 yanvar 1997-ci ildə Bakı şəhərində vəfat etmişdir.

 İstinadlar 

Kateqoriya:Generallar
Kateqoriya:Azərbaycan SSR Ali Sovetinin IX çağırış deputatları
Kateqoriya:Azərbaycan SSR Ali Sovetinin X çağırış deputatları
Kateqoriya:Azərbaycan generalları
Kateqoriya:Azərbaycanlı generallar
Kateqoriya:Azərbaycan hərbçiləri
Kateqoriya:Azərbaycanlı hərbçilər